कक्राझार जिल्लानि सालाकाटि पुलिस आउट पस्टनि सिङाव थानाय 3 नं नयासाराआव थांनाय मंगलबारआव सासे 65 बोसोर बैसोनि बोराय सुबुङा 16 बोसोर बैसोनि उन्दै बेंगुरा हिन्जावसाखौ जिनाहारी खालामनायनि अजद सिखांदों । अजद होनाय बादिब्ला जिनाहारी खालामग्रा लम्फट सुबुङा ना फिसिनायनि खाबु लानानै नखराव रावबो गोयै समाव उन्दै हिन्जावसाखौ जिनाहारी खालामो । जिनाहारी खालामग्रा 65 बोसोर बैसोनि सुबुंखौ धुबुरी जिल्लानि सापरपालपारा गामिनि नगेन दास होन्ना सिनायथिदों । मखनो गोनांदि ओनसोलनि थागिबि सुबुंफोरा सालाकाटि पुलिस आउट पस्टआव जाथायनि दायनिगिरिखौ गथायना होनायनि उनाव नखरनि सुबुंफोरा मोनसे गसर थिसनो होन्ना मिथिनो मोन्नाय जादों । ओनसोलनि गुबुन गुबुन आफाद गौथुमफोरा 65 बोसोर बैसोनि सुबुङा बेबायदि मुगैथाव खामानि मावनायखौ गोख्रों रावजों सोंखारियो आरो आयेन बायदियै साजा होनांगौ होन्ना गोख्रों दाबि दैखाङो । 
65 बोसोरनि बैसोनि लम्पद सुबुंआ उन्दै बैसोनि हिन्जावसाखौ जिनाहारि खालामदों